Lied van Salomo 7 - Heilige Bybel [Afrikaanse Bybel 1933/1953]
Lied van Salomo 7
Hoe mooi is u skrede in die skoene, o edele dogter! Die golwende lyne van u heupe is soos halssierade, 'n werk van kunstenaarshande.
U nawel is 'n ronde kom -- laat die gemengde wyn nie ontbreek nie. U liggaam is 'n hoop koring, omring deur lelies.
U twee borste is soos twee lammers, tweelinge van 'n gemsbok.
U hals is soos 'n ivoortoring, u oë vywers in Hesbon by die poort Bat-Rabbim; u neus soos die toring van die L¡banon wat na Damaskus toe uitkyk.
U hoof op u is soos die Karmel, en die golwende hare van u hoof soos purper -- 'n koning gevang in haarlokke!
Hoe mooi en hoe lieflik is u, o liefde, onder al die genietinge!
Ek het gedink: Laat ek op die dadelpalm klim, laat ek sy trosse gryp; en laat u borste tog wees soos trosse van die wingerdstok, en die geur van u asem soos die van appels,
Ek is my beminde s'n, en sy begeerte is na my.
Kom, my beminde, laat ons uitgaan in die veld, laat ons in die dorpe vernag.
Die liefdesappels gee geur, en by ons deure is allerhande kostelike vrugte, vars en oud; o my beminde, dit het ek vir u weggebêre.